REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/576-21

29. decembar 2021. godine

B e o g r a d

Z A P I S N I K

84. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 28. DECEMBRA 2021. GODINE

 Sednica je počela u 16.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Violeta Ocokoljić, Milenko Jovanov, Ilija Matejić, Đorđe Todorović, Olja Petrović, Vuk Mirčetić, Dubravka Kralj i Luka Kebara.

Sednici Odbora prisustvovali su i Dijana Radović, zamenik člana Odbora Tome File i Bratislav Jugović, zamenik člana Odbora Uglješe Mrdića.

 Sednici nisu prisustvovali članovi Odbora: Marija Jevđić, Željko Tomić, Borisav Kovačević, Balint Pastor i Jovan Palalić, kao ni njihovi zamenici.

 Na predlog predsednika, Odbor je jednoglasno ( 12 glasova za) utvrdio sledeći dopunjen

**D n e v n i r e d:**

 - Usvajanje zapisnika sa 83. sednice Odbora

1. Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada (broj 011-2437/21 od 24. decembra 2021. godine), u pojedinostima.

Pre prelaska na odlučivanje o tačkama dnevnog reda, Odbor je jednoglasno (12 glasova za) usvojio zapisnik 83. sednice Odbora.

**Prva tačka dnevnog reda:** Razmatranje Predloga zakona o izmenama i dopunama Zakona o finansijskoj podršci porodici sa decom, koji je podnela Vlada (broj 011-2437/21 od 24. decembra 2021. godine), u pojedinostima

Odbor je razmotrio Predlog zakona o izmenama i dopunama Zakona o finansijskoj podršci porodici sa decom, koji je podnela Vlada u pojedinostima i smatra da su u skladu sa Ustavom i pravnim sistemom Republike Srbije amandmani:

- na član 1. koji je podneo narodni poslanik Aleksandar Martinović;

- na član 3. koji je podneo narodni poslanik Aleksandar Martinović;

- na član 3. koji su zajedno podneli narodni poslanici Snežana Paunović i Đorđe Milićević.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je Ilija Matejić, član Odbora.

 Sednica je završena u 16,05 časova.

 Sastavni deo zapisnika čine stenografske beleške.

 SEKRETAR ZAMENIK PREDSEDNIKA

dr Radoje Cerović Marija Jevđić